Shake Your Moneymaker

«**Shake Your Moneymaker**» eller «**Shake Your Money Maker**» er ein song av Elmore James frå 1961 som har vorte ein standard innan blues. Han var inspirert av tidlegare songar og har blitt tolka og spelt inn av mange bluesartistar og andre artistar. «Shake Your Moneymaker» er med på lista til Rock and Roll Hall of Fame over dei 500 songane som forma rock and roll.

## Tidlegare songar
I 1958 spelte Chicago-bluessongaren  Shakey Jake Harris inn «Roll Your Moneymaker» med eit band som bestod av Magic Sam på gitar og Willie Dixon på bass (Artistic 1502). Songen, som var ein 12-taktsblues med mellomspel, bestod av refrenget «roll your moneymaker». I følgje ein av biografane til Elmore James, «I følgje Chicago blues-soga var det trommeslagar/vokalist James Bannister som skreiv melodien kalla 'Roll Your Moneymaker', men han spelte aldri inn denne» (Bannister hadde spelt med J.T. Brown og Magic Sam). Det vart òg notert at rytmegitaren i James sin «Shake Your Moneymaker» var inspirert av «Got the Blues Can't Be Satisfied» av Mississippi John Hurt i 1928 (OKeh 8724).

Andre har foreslått at «Shake Your Moneymaker» er ein variasjon av songar som kan sporast attende til Charlie Patton («Shake It and Break It» 1929 Paramount 12869) og Bukka White («Shake 'Em on Down» 1937 Vocalion 03711).  Men songen er òg identifisert som ein Elmore James «original».

## Elmore James-songen
«Shake Your Moneymaker» er ein livleg 12-takts blues med slidegitar. James spelte inn songen i Cosimo Matassa sitt J&M Studios i New Orleans i Louisiana under «a candelight» (stearinlys), det vil sei uorganisert, innspeling sommaren 1961. I følgje trommeslagaren og munnspelaren Sam Myers hadde James problemar med fagforeininga, så innspelinga fann stad om kvelden med lite lys, for å ikkje trekkje til seg merksemda til den lokale fagforeininga til musikarane. James hadde samla saman ein Mississippi-versjonen av bandet sitt, The Broomdusters, for innspelinga: Johnny «Big Moose» Walker (piano), Sammy Lee Bully (bass) og King Mose Taylor (trommer). Etter ein falsk start, nytta bandet det andre opptaket som singel. Det vart spelt inn fleire songar under innspelinga, men berre «Shake Your Moneymaker», i lag med «Look on Yonder Wall», vart gjeve ut på den tida.

«Shake Your Moneymaker» vart ein av dei mest kjende James-songane og eit populært dansenummer. Aktivisten og forfattaren James Meredith skildra å ha sett James «få publikum til å ta fullstendig av på Mr. P's, ein beskjeden [Mississippi] juke joint» med songen. «Stundom spelte bandet songen i ein halvtime eller lenger utan stop, og publikum ropte på meir når det var over».

## Andre versjonar
Paul Butterfield spelte ein versjon av «Shake Your Money-Maker» i 1965 for *[[The Paul Butterfield Blues Band av The Paul Butterfield Blues Band|The Paul Butterfield Blues Band]]*. Songen gav Doors-gitaristen Robby Krieger ideen til riffet i songen «Break On Through (To the Other Side)». I 1968 spelte «Shake Your Moneymaker» den første versjonen av Fleetwood Mac inn songen for debutalbumet deira, *[[Fleetwood Mac (1968)|Fleetwood Mac]]*. George Thorogood spelte inn songen i 1988 for *[[Born to Be Bad av George Thorogod|Born to Be Bad]]*. I 1997 spelte Gillette inn ein versjon av songen for albumet *Shake Your Money Maker*.   I 1999 spelte The Black Crowes ein liveversjon av songen i lag med Jimmy Page som vart gjeven ut på *[[Live at the Greek]]*. I 2006 gav Ludacris ut ein dirty rap-versjon av songen kalla «Money Maker», som toppa singellistene i USA. 

I juni 2010 framførte Eric Clapton og Jeff Beck songen i lag på Clapton sin Crossroads Guitar Festival. Han er òg med på Foghat-albumet *[[Last Train Home av Foghat|Last Train Home]]* frå 2010 og som bonusspor på Rod Stewart-albumet Time frå 2013.

## Kjelder

**Denne artikkelen bygger på «[[:en:Shake Your Moneymaker|Shake Your Moneymaker]]» frå ,  den 3. mai 2015.* 
*** oppgav desse kjeldene:*